Vermeende lede van kapingsindikaat gestuit | Maroela Media
Twee verdagtes wat vermoedelik lede van 'n vragmotorkapingsindikaat is, is in die Tembisa-omgewing in Gauteng aangekeer kort nadat 'n vragmotor Dinsdag daar gekaap is.
"Die vragmotor is na bewering naby die Tembisa Mall gekaap deur [mense in] 'n ongemerkte wit voertuig met blou ligte. Fidelity se spesialisintervensie-eenheid is ingeroep om dit te herwin," lui 'n verklaring van die veiligheidsmaatskappy.
In hierdie stadium was die polisie en ander veiligheidsbeamptes reeds op die toneel en die vragmotor het steeds gestaan en luier.
Volgens ADT was alles reeds gereed om die sleepwa af te haak sodat 'n ander vragmotor daaraan gekoppel kon word. "Dit was duidelik dat die verdagtes agter die vrag aan boord was."
Wahl Bartmann, hoof van die Fidelity Services Group, sê lede van die span op die toneel het gesien hoe 'n vragmotor uit 'n sypad kom. Die vragmotor en twee verdagtes is voorgekeer.
Die voertuig is deursoek en 'n seinversteurder, voertuigbattery, handskoene, glimbaadjie, oorpakbaadjie, vuurwapen en verskeie selfone is gevind.
Albei verdagtes is aangehou en die vragmotor en 'n silwer Honda Jazz is na die skut in Benoni geneem. Verdere ondersoek het gewys die voertuie word verbind met minstens een ander kaping wat op 4 Oktober in Kempton Park plaasgevind het.
"Ek wil alle partye betrokke by die aankeer van die verdagtes loof. Samewerking is deurslaggewend om misdadigers agter tralies te kry en ons is dankbaar vir almal wat saamgewerk het om die herwinning 'n sukses te maak," sê Bartmann.
Waar was die polisie?
Polisie was besig met hul Kentucy
Kriminele, "you can run but you can't hide" Een of ander tyd haal jou sondes jou in! As ek die nuus lees elke dag lyk dit of daar meer kriminele in hierdie land is as wet gehoorsame burgers. DANKIE ANC Regering, dit is al wat julle nog kon regkry in 27jaar, meer kriminele in die land!